Katrin Karu

Katrin Karu (sündinud 7. veebruaril 1969) on haridusteadlane ja andragoog. 

Katrin Karul on Tallinna Ülikooli magistrikraad kasvatusteadustes, hariduskorralduse täiendõppe diplom Tallinna Pedagoogikaülikoolist ning samuti käsitöö ja kodunduse õpetaja diplom. 

Katrin Karu kaitses 11. mail 2020 doktoritöö „Üliõpilaste arusaamad õppimisest ülikoolis: andragoogiline vaade“https://www.tlu.ee/sundmused/haridusteaduste-instituudi-doktorandi-katrin-karu-doktoritoo-kaitsmine ning talle on antud kasvatusteaduste doktorikraad. Tallinna Ülikooli Haridusteaduste Instituudi lektorina on Katrin Karu teadustöö põhisuundadeks täiskasvanuharidus ja elukestev õpe. 

 Isiklikku 
Katrin Karu on abielus ning tal on poeg Otto ja tütar Marta.

 Viited 

 Allikad 
 Karu, K. "Üliõpilaste arusaamad õppimisest ülikoolis: andragoogiline vaade"Doktoritöö. Tallinn: Tallinna Ülikool 2020.
 Katrin Karu ETIS-es.

Kategooria:Eesti pedagoogikateadlased
Kategooria:Tallinna Ülikooli vilistlased
Kategooria:Sündinud 1969